ขุนคลัง ชง มาตรการช่วย SMEs เข้า ครม.พิจารณา 1-2 สัปดาห์
รมว.คลัง เตรียมชงมาตรการช่วย SMEs-แก้ปัญหากลุ่มอุตสาหกรรม เข้า ครม.พิจารณาใน 1-2 สัปดาห์ ขณะที่ ผอ.ออมสิน เผย เม็ดเงินกระตุ้น ศก.ก้อนแรก ราว 5,000-10,000 ล้าน จะเข้าสู่ระบบได้ภายใน ก.ย.นี้ ระบุ ภายใน 3 เดือน จะทยอยเข้าสู่ระบบได้ทั้งหมด 30,000 ล้าน ,วันที่ 3 ก.ย.2558 นายอภิศักดิ์ ตันติวรวงศ์ รมว.คลัง กล่าวว่า ในงานสัมมนาและนิทรรศการ ศาสตราจารย์สังเวียนฟอรั่ม 2015 ว่า เตรียมหาแนวทางช่วยเหลือผู้ประกอบการ SMEs โดยจะเสนอให้ที่ประชุมคณะรัฐมนตรี (ครม.) พิจารณาใน 1-2 สัปดาห์นี้ และช่วยแก้ปัญหากลุ่มอุตสาหกรรมที่กำลังประสบปัญหาประมาณ 2-3 กลุ่ม เพื่อให้สามารถเดินหน้าต่อไปได้,ทั้งนี้ รัฐบาลมีแนวคิดในการดูแลเศรษฐกิจ 3 ประการ คือ ประการแรกช่วยเหลือผู้มีรายได้น้อย ล่าสุด ครม.ได้อนุมัติแพ็กเกจช่วยเหลือไปแล้ว ซึ่งคาดว่าจะเห็นผลเป็นรูปธรรมในเวลา 3 เดือน,ประการที่สอง คือ การสร้างระบบเศรษฐกิจไทยให้เกิดความสมดุลทั้งภายในและภายนอกประเทศ โดยให้ภาคเอกชนเป็นแกนนำในการขับเคลื่อนเศรษฐกิจ เนื่องจากใกล้ชิดข้อมูลและมีความเข้าใจต่อสถานการณ์ ขณะที่รัฐบาลจะมีหน้าที่คอยช่วยเหลือและอำนวยความสะดวกให้การขับเคลื่อน เศรษฐกิจไปในทิศทางที่ดี เช่น การให้สิทธิประโยชน์จูงใจการลงทุน และการลงทุนโครงสร้างพื้นฐาน,และประการที่สาม กระทรวงการคลังและธนาคารแห่งประเทศไทย จะร่วมกันผลักดันให้มีการใช้ระบบชำระเงินด้วยอิเล็กทรอนิกส์ e-payment เพื่อช่วยลดต้นทุนการดำเนินงานในอนาคต รวมทั้งผลักดันให้บริษัทขนาดเล็กและขนาดกลางจัดทำระบบบัญชีเดียว ซึ่งต้องหามาตรการจูงใจให้ผู้ประกอบการเข้าสู่ระบบมากขึ้นเพื่อให้รัฐบาล สามารถจัดเก็บภาษีได้มากขึ้นและมีงบประมาณเพียงพอสำหรับใช้ในการลงทุน,ด้าน นายชาติชาย พยุหนาวีชัย ผู้อำนวยการธนาคารออมสิน กล่าวว่า เม็ดเงินตามแผนกระตุ้นเศรษฐกิจที่จะจัดสรรลงไปยังกองทุนหมู่บ้านและชุมชนเมือง ในส่วนที่ธนาคารออมสินรับผิดชอบนั้น คาดว่าก้อนแรกประมาณ 5,000-10,000 ล้านบาท จะเข้าสู่ระบบได้ภายในเดือน ก.ย.นี้ และภายใน 3 เดือนจะทยอยเข้าสู่ระบบได้ทั้งหมด 30,000 ล้านบาท ซึ่งจะดูแลสัดส่วนหนี้ที่ไม่ก่อให้เกิดรายได้ (NPL) ให้อยู่ในระดับประมาณ 1% ในช่วง 7 ปี.
รมว.คลัง เตรียมชงมาตรการช่วย SMEs-แก้ปัญหากลุ่มอุตสาหกรรม เข้า ครม.พิจารณาใน 1-2 สัปดาห์ ขณะที่ ผอ.ออมสิน เผย เม็ดเงินกระตุ้น ศก.ก้อนแรก ราว 5,000-10,000 ล้าน จะเข้าสู่ระบบได้ภายใน ก.ย.นี้ ระบุ ภายใน 3 เดือน จะทยอยเข้าสู่ระบบ
อภิศักดิ์ ตันติวรวงศ์,รมว.คลัง,คลัง,ขุนคลัง,SMEs,ช่วยเหลือ SMEs,ครม.,ประชุม ครม.,ผู้มีรายได้น้อย,ขับเคลื่อนเศรษฐกิจ,กระทรวงการคลัง,ธนาคารแห่งประเทศไทย,e-payment,ลดต้นทุน,ภาษี,ผู้ประกอบการ,ชาติชาย พยุหนาวีชัย,กระตุ้นเศรษฐกิจ,กองทุนหมู่บ้าน,หนี้,NPL,ข่าว,ข่าวเศรษฐกิจ,ไทยรัฐออนไลน์,ธุรกิจขนาดเล็ก,เอสเอ็มอี,สินค้าโอทอป,OTOP